
Betegtájékoztató: Információk a felhasználó számára
Cetirizin HEXAL 10 mg filmtabletta
cetirizin-dihidroklorid

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 3 napon belül nem enyhülnek, vagy éppen súlyosbodnak.
A betegtájékoztató tartalma:

1. Milyen típusú gyógyszer a Cetirizin HEXAL filmtabletta és milyen betegségek esetén alkalmazható?
2. Tudnivalók a Cetirizin HEXAL filmtabletta szedése előtt

3. Hogyan kell szedni a Cetirizin HEXAL filmtablettát?

4. Lehetséges mellékhatások

5. Hogyan kell a Cetirizin HEXAL filmtablettát tárolni?

6. A csomagolás tartalma és egyéb információk

1.
Milyen típusú gyógyszer a Cetirizin HEXAL filmtabletta és milyen betegségek esetén alkalmazható?
A Cetirizin HEXAL filmtabletta hatóanyaga a cetirizin-dihidroklorid.

A Cetirizin HEXAL filmtabletta egy allergia elleni gyógyszer.

A Cetirizin HEXAL filmtabletta felnőttek, valamint legalább 6 éves gyermekek és serdülők alábbi tüneteinek kezelésére javallott:

· szezonális és egész éven át tartó allergiás nátha orrtüneteinek és szemtüneteinek enyhítésére;
· krónikus csalánkiütés (krónikus idiopátiás urtikária) enyhítésére.

2.
Tudnivalók a Cetirizin HEXAL filmtabletta szedése előtt
Ne alkalmazza a Cetirizin HEXAL filmtablettát
· ha súlyos vesebetegsége van;
· ha allergiás a cetirizinre, a gyógyszer (6. pontban felsorolt) egyéb összetevőjére, a hidroxizinre vagy a piperazin-származékokra (más gyógyszerek igen hasonló szerkezetű hatóanyagaira).
Figyelmeztetések és óvintézkedések

A Cetirizin Hexal filmtabletta szedése előtt beszéljen kezelőorvosával vagy gyógyszerészével:
· ha Ön vesekárosodásban szenved. Amennyiben szükséges, kisebb adagot fog kapni. Az új adagot kezelőorvosa határozza meg.
· ha Önnél vizelet-visszatartást okozó tényező áll fent, például gerincvelői probléma, jóindulatú prosztatamegnagyobbodás;
· ha Ön epilepsziában szenved, vagy görcsrohamok kialakulásának kockázata áll fenn Önnél, kérje ki kezelőorvosa tanácsát.
Alkohol (egy pohár bornak megfelelő, 0,5 ezrelékes véralkoholszintnek megfelelő mennyiségben) és a szokásos adagokban alkalmazott cetirizin között nem észleltek olyan kölcsönhatásokat, amelyek képesek észrevehető hatást kifejteni. Mindazonáltal – mint valamennyi antihisztamin esetében -, ajánlatos az egyidejű alkoholfogyasztás kerülése.

Ha Önnél allergiateszt elvégzését tervezik, kérdezze meg kezelőorvosát, abbahagyja-e a Cetirizin HEXAL filmtabletta szedését a teszt elvégzése előtt néhány napig. Ez a gyógyszer befolyásolhatja az Ön allergiatesztjének eredményeit.
Gyermekek és serdülők
6 évesnél fiatalabb gyermekek esetében a filmtabletta gyógyszerforma alkalmazása nem ajánlott, mivel ez a gyógyszerforma nem teszi lehetővé a megfelelő adag alkalmazását.

Egyéb gyógyszerek és a Cetirizin HEXAL filmtabletta
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
A Cetirizin HEXAL filmtabletta egyidejű alkalmazása étellel, itallal és alkohollal
Az étkezés nem befolyásolja észrevehetően a cetirizin felszívódását.

Termékenység, terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

A Cetirizin HEXAL filmtabletta alkalmazása kerülendő terhességben. A gyógyszer véletlen alkalmazása terhes nő esetében valószínűleg nem gyakorol semmilyen káros hatást a magzatra. Azonban a gyógyszer csak orvosi előírás esetén és akkor alkalmazható, ha egyértelműen szükséges.
A cetirizin bejut az anyatejbe. A szoptatott csecsemőknél a mellékhatások kockázata nem zárható ki. Ezért ne alkalmazza a Cetirizin HEXAL filmtablettát szoptatás ideje alatt, hacsak a kezelőorvosa úgy nem rendeli.
A készítmény hatásai a gépjárművezetéshez és a gépek kezeléséhez szükséges képességekre
Klinikai vizsgálatok nem bizonyították, hogy a Cetirizin HEXAL filmtabletta ajánlott adagban történő alkalmazása után csökkenne a figyelem, az éberség és a vezetési képességek.

Ha Ön gépjárművet kíván vezetni, potenciálisan veszélyes tevékenységet kíván végezni vagy gépeket kezelni, gondosan figyelnie kell a gyógyszerre adott reakcióját.
A Cetirizin HEXAL laktózt tartalmaz
Ha kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
3.
Hogyan kell szedni a Cetirizin HEXAL filmtablettát?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A tablettákat egy pohár folyadékkal kell lenyelni.

A készítmény ajánlott adagja:
Felnőttek és 12 éves kor feletti gyermekek és serdülők

10 mg – 1 tabletta – naponta egyszer.

6 és 12 éves kor közötti gyermekek

5 mg – fél tabletta – naponta kétszer.

Másik cetirizin-készítmény alkalmasabb lehet gyermekek számára: kérdezze meg kezelőorvosát vagy gyógyszerészét.
Vesekárosodásban szenvedő betegek

Közepesen súlyos vesekárosodásban szenvedő betegek ajánlott adagja naponta egyszer 5 mg.

Ha vesekárosodásban szenved, kérjük, tájékoztassa kezelőorvosát vagy gyógyszerészét, aki módosíthatja az Ön által alkalmazott adagot.

Ha úgy érzi, hogy a Cetirizin HEXAL filmtabletta hatása túl gyenge vagy túlságosan erős, kérjük, forduljon kezelőorvosához.

A kezelés időtartama

A kezelés időtartama függ az Ön panaszainak típusától, fennállásának időtartamától és lefolyásától, és azt kezelőorvosa határozza meg.

Ha az előírtnál több Cetirizin HEXAL filmtablettát vett be
Keresse fel kezelőorvosát, ha úgy gondolja, hogy az előírtnál több Cetirizin HEXAL filmtablettát vett be.

Kezelőorvosa ezután dönteni fog arról, szükséges-e beavatkozás, és ha igen, milyen.

Túladagolás esetén az alábbi mellékhatások léphetnek fel fokozott mértékben. A megfigyelt nemkívánatos hatások az alábbiak voltak: zavartság, hasmenés, szédülés, fáradtság, fejfájás, rossz közérzet (rosszul érzi magát), pupillatágulat, viszketés, nyugtalanság, nyugtató hatás, aluszékonyság (álmosság), kábultság, kórosan gyors szívverés, remegés és vizeletvisszatartás (vizeletretenció, a hólyag teljes kiürítésének nehézsége).

Ha elfelejtette bevenni a Cetirizin HEXAL filmtablettát
Ne vegyen be kétszeres adagot a kihagyott adag pótlására.
Ha idő előtt abbahagyja a Cetirizin HEXAL filmtabletta szedését
Ritkán erős viszketés (pruritusz) és/vagy csalánkiütés (bőrkiütés) jelentkezhet, ha abbahagyja a Cetirizin HEXAL filmtabletta szedését.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Az alábbi mellékhatások ritkák vagy nagyon ritkák, de amennyiben észleli ezeket, azonnal abba kell hagynia a Cetirizin HEXAL filmtabletta szedését és beszélnie kell kezelőorvosával:
· a száj, az arc és/vagy a torok duzzanata;

· légzési nehézség (szorító érzés a mellkasban vagy légszomj);

· a vérnyomás hirtelen esése, amely ájuláshoz vagy sokkhoz vezet.

Ezek a tünetek allergiás reakció, anafilaxiás sokk és angioödéma jelei lehetnek. Ezek a reakciók felléphetnek röviddel azután hogy először vette be a gyógyszert, de kezdődhetnek később is.

Az alábbiakban további mellékhatások kerülnek felsorolásra gyakoriságuk szerinti sorrendben:
Gyakori mellékhatások (10 beteg közül legfeljebb 1-et érinthet):
· álmosság;
· szédülés, fejfájás;
· torokgyulladás (torokfájás), nátha (orrfolyás, orrdugulás) (gyermekeknél);
· hasmenés, hányinger, szájszárazság;
· fáradtság.
Nem gyakori mellékhatások (100 beteg közül legfeljebb 1-et érinthet):
· nyugtalanság;
· kóros bőrérzékelés;
· hasi fájdalom;
· viszketés, bőrkiütés;
· rendkívül nagymértékű fáradtság, rossz közérzet.
Ritka mellékhatások (1000 beteg közül legfeljebb 1-et érinthet):
· allergiás reakciók;
· depresszió, hallucináció, agresszivitás, zavartság, álmatlanság;
· görcsrohamok;
· túlságosan gyors szívverés;
· kóros májműködés;
· csalánkiütés;
· ödéma;
· testsúlynövekedés.
Nagyon ritka mellékhatások (10 000 beteg közül legfeljebb 1-et érinthet):
· a vérlemezkék számának alacsony értéke (trombocitopénia);
· akarattól független kényszermozgások (tikkek);
· ájulás, akaratlan mozgások (diszkinézia), kóros, hosszan tartó izomösszehúzódások (disztónia), remegés, ízérzékelési zavar;
· homályos látás, a szem alkalmazkodóképességének zavara (fókuszálási nehézség), a szemek akaratlan körkörös mozgása (okulogíria);
· súlyos allergiás reakció, mely az arc vagy a torok duzzadását okozza (angioödéma), fix gyógyszerkiütés (gyógyszerallergia);
· kóros vizeletürítés (ágybavizelés, fájdalom és/vagy vizeletürítési nehézség).
Nem ismert gyakoriságú mellékhatások (a rendelkezésre álló adatokból a gyakoriság nem állapítható meg)
· étvágyfokozódás;
· öngyilkossági gondolatok (öngyilkossággal foglalkozó gondolatok vagy azzal kapcsolatos visszatérő gondolatok), rémálmok;
· emlékezetkiesés (amnézia), memóriazavar;
· forgó jellegű szédülés;
· vizelet-visszatartás (a hólyag teljes kiürítésének képtelensége);
· erős viszketés és/vagy csalánkiütés a kezelés abbahagyásakor;
· ízületi fájdalom, izomfájdalom;
· gennyes, hólyagos bőrkiütések (akut generalizált exanthemás pusztulózis);
· májgyulladás (hepatitisz).
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5.
Hogyan kell a Cetirizin HEXAL filmtablettát tárolni?
A gyógyszer gyermekektől elzárva tartandó!
A csomagoláson feltüntetett lejárati idő (Felh.:) után ne alkalmazza ezt a gyógyszert.. A lejárati idő az adott hónap utolsó napjára vonatkozik.
Ez a gyógyszer nem igényel különleges tárolást.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Cetirizin HEXAL filmtabletta?
· 10 mg cetirizin-dihidrokloridot tartalmaz filmtablettánként.
· Egyéb összetevők: 

tablettamag: magnézium-sztearát, vízmentes kolloid szilícium-dioxid, mikrokristályos cellulóz, laktóz‑monohidrát;
filmbevonat: „Opadry white" (makrogol 4000, titán-dioxid (E171), hipromellóz, laktóz‑monohidrát).

Milyen a Cetirizin HEXAL filmtabletta készítmény külleme és mit tartalmaz a csomagolás?
Fehér, kapszula alakú filmtabletták, egyik oldalukon bemetszéssel. A tabletta egyenlő adagokra osztható. Hosszúság: 10,1–10,5 mm, szélesség: 4,0–4,4 mm, magasság: 2,65–2,95 mm.
30 db filmtabletta buborékcsomagolásban és dobozban.
A forgalomba hozatali engedély jogosultja
Sandoz Hungária Kft.
1114 Budapest
Bartók Béla út 43-47.
Magyarország
Gyártó
Salutas Pharma GmbH
Otto-von-Guericke-Allee 1.

